सेक्टर चार नौ में अवैध निर्माण हटाए
नगरसेवा विभाग की ओर से मंगलवार को सेक्टर चार ए, और सेक्टर नौ ए, सी, डी में अतिक्रमण हटाओ अभियान चलाया गया। कुल दस स्थानों पर अतिक्रमण हटाए गए। कई लोगों को कहा गया कि वे होली तक अपने अवैध निर्माण तोड़ लें। अन्यथा नगर सेवा विभाग की अोर से कार्रवाई की जाएगी। वहीं सोमवार को भी अतिक्रमण हटाओ अभियान में कई फुटपाथ पर बने पक्के और कच्चे निर्माण को तोड़ा गया। मंगलवार को सेक्टर चार के 2203, चार के 3259, 11 डी के 1002, सेक्टर नौ सी के 245, जैविक उद्यान के पास, सेक्टर नौ डी में, सेक्टर नौ में शापिंग सेंटर के पास, सेक्टर नौ में अवैध तरीके से बने वाहनों के वाशिंग सेंटर के पास बांस के घेरे लगाए गए। आज के अभियान का नेतृत्व नगर सेवा भवन के डीजीएम अजय कुमार कर रहे थे। कुमार ने बताया कि यह अभियान आगे भी जारी रहेगा।
प्रबंधनफुटपाथ की दुकानों को उजाड़ना बंद करे नहीं तो आंदोलन
अगरप्रबंधन ने अतिक्रमण के नाम पर फुटपाथ पर वर्षों से बसी दुकानों को उजाड़ना बंद नहीं किया तो सड़क पर उतरकर आंदोलन का रास्ता अख्तियार करेंगे। यह घोषणा बोकारो के विधायक विरंची नारायण ने मंगलवार को संवाददाता सम्मेलन में की। उन्होंने कहा कि अभी होली का त्योहार नजदीक गया है और ऐसे में दुकानों को उजाड़ना कतई उचित नहीं है। वर्षों से ये फुटपाथ के दुकानदार बसे हुए हैं। साल 2015 में तत्कालीन उपायुक्त की पहल पर एक त्रिपक्षीय वार्ता आयोजित की गई थी। इसमें प्रशासन, प्रबंधन और फुटपाथ के दुकानदार शामिल थे। यहां तय हुआ था कि पुराने दुकानदारों को वैकल्पिक व्यवस्था बनाकर स्थान देने के बाद ही हटाया जाएगा। मगर इस साल फिर दुकानदारों को हटाया जाने लगा है। प्रबंधन ऐसे दुकानदारों को स्थायी रूप से कहीं स्थान दे दे। ये पानी, बिजली का भी पैसा देंगे। प्रबंधन की आय बढ़ेगी। अभी तो ये दुकानदार अवैध रूप से पानी और बिजली का उपभोग कर रहे हैं। वहीं सुप्रीम कोर्ट का भी आदेश गया है कि वैसे फुटपाथ के दुकानदारों को नहीं हटाना है जो इससे अपनी आजीविका चलाते हैं। उन्होंने ईडी इंचार्ज प्रोजेक्ट एंड वर्क्स पीके सिंह से आग्रह किया कि वे तोड़-फोड़ की कार्रवाई को बंद कराएं। इस मौके पर मृत्युंजय शर्मा, त्रिलोकी सिंह, रामू भाई और संजय त्यागी भी मौजूद थे। विधायक नारायण ने प्रबंधन से मांग की कि सिटी सेंटर के प्लॉटों का नवीकरण हो। मगर इसका मूल्यांकन उचित होना चाहिए। अभी प्रबंधन ने जो मूल्यांकन किया है वह सबके वश की बात नहीं है। ऐसे में तो ज्यादा प्लॉट धारी अपने प्लॉट को बेचकर निकल जाएंगे। या फिर उनका प्लॉट अनुपयोगी होकर बंद रहेगा।
अतिक्रमण हटाते होमगार्ड के जवान।
awa_Deva hin_Deva hin_Deva hin_Deva hin_Deva